De pårørende kan selv organisere begravelsen eller deler av den om de ønsker det.  Mange opplever at det er fint å kunne være med og bidra, mens andre føler det er godt å slippe. Eksempler på oppgaver som kan gjøres er utdeling av program, forberede blomster, skrive og/eller holde minnetalen, være med å legge i kisten, synge en sang, grafisk oppsett av program til begravelsen eller bidra i det praktiske rundt minnesamværet. Siden begravelsen er en avskjed, er det opp til den enkelte hvor mye de vil delta.  Har du spesielle ønsker, så ta det opp i planleggingssamtalen med gravferdskonsulenten!